Rikunarita-ORG/Wikinium huggingface dataset:
# Baččan Amitabh

|  |
| --- |
| Baččan Amitabh |
| hindi: अमिताभ बच्चन |
|
Amitabh Baččan vl 2010 |
| radmižen toižend: | filminäitleja, filmiprodutsent, pajatai, telesarjanäitleja, akt'or, kirjutai |
| sündundan dat: |
11. reduku 1942
 |
| sündundan sijaduz: | Prayagraj[d], United Provinces[d], Briti India[d] |
| valdkund: |  Indii |
| tat: | Harivansh Rai Bachchan[d] |
| mam: | Teji Bachchan[d] |
| avtograf: |  |
| sait: | srbachchan.tumblr.com |
|  **Baččan Amitabh VikiAitas**  |

**Amitabh Baččan** (hindi: अमिताभ बच्चन, angl.: *Amitabh Bachchan* [əmɪˈt̪ɑːbʱ ˈbətːʃən], kanzannimi sündundan jäl'ghe oli **Srivastava**; sünd. 11. reduku 1942, Allahabad, Britanine Indii) om indijalaine hindikel'ne akt'or, politikanmez', pajatai da prodüser.

## Biografii

Amitabh om sündnu Allahabad-lidnha, nüg. se nimitase Prajagradž:aks i sijadase Uttar Pradeš-štatas. Hänen Harivanš Rai Baččan-tat (todesine kanzannimi — Šrivastav) oli tetabaks runokirjutajaks valdkundas.

Amitabh edesti ezmäižen rolin kinoho vl 1969 «Seičeme indijalašt»-fil'mas. Kinoakt'oran ližaks, hän om olmas TV-vedajan-ki, sidä kesken «Ken tahtoib lindä millioneraks?»-vändon sijaližes versijas.

## Kanz

Vspäi 1973 om nainu, Džaja Baččan om hänen ak, aktris. Heil om üks' tütär da üks' poig: Šveta, Abhišek Baččan. Poig jätktab tatan radod, radab akt'oran mugažo. Tähäsai oma Agastija-tütrenpoig, Navja Naveli-tütrentütär da Aaradhija-poigantütär.

Vl 2020 akt'or andoi pozitivine Covid-19-virusan test.

## Valitud fil'mografii

* «*Seičeme indijalašt*» (1969) — Anvar Ali
* «*Rešma da Šera*» (1971) — Čotu
* «*Pidestunu aznoičend*» (1973) — Vidžai Hanna-inspektor
* «*Sein*» (1975) — Vidžaj Verma
* «*Vaikne*» (1975) — Sukumar Sinha
* «*Aznoičend da käskusišt*» (1975) — Džai
* «*Amar, Akbar, Antoni*» (1977) — Antoni Gonsalves
* «*Mafijan pämez'*» (1978) — Don / Vidžai
* «*Kahtišti kaks' linneb viž*» (1980) — Vidžai / Ram
* «*Kaluiden kandai mez'*» (1983) — Ikbal A. Han
* «*Opalas, ihastuses-ki*» (2001) — Jašvardhan «Jaš» Raičand
* «*Mel'dünuded*» (2000) — Narajan Šankar
* «*Armastuz i manituz*» (2003) — Radž Malhotra
* «*Jäl'gmäine toiv*» (2004) — Debradž Sahai
* «*Banti da Babli*» (2005) — DCP Dašrath Singh
* «*Tat*» (2006) — Balradž Kapur
* «*Ala pagiže «Jä hüväšti igäks» nikonz*» (2006) — Samardži Sing Tal'var
* «*Voi Sünd, sinä Sur' oled!*» (2008) — Jumal
* «*Tatam*» (2009) — Auro
* «*Sur' Getsbi*» (2013) — Mejer Wolfšeim
* «*Piku*» (2015) — Bhaškor Banerdžeje
* «*Ruza*» (2016) — Dipak Seigall
* «*Sarkar 3*» (2017) — Subhaš Nagre «Sarkar»

## Mel'hetartujad faktad

* Hänel om verazmaižid arvlahjoid, ozutesikš Čomamahtoiden da literaturan orden, kinon arvlahjoiden ližaks.
* Om professoran arvnimenke mail'man erazvuiččiš universitetoiš.

## Homaičendad

## Irdkosketused

* Amitabh Baččanan oficialine blog (*srbachchan.tumblr.com*). (angl.)
* Baččan Amitabh «Internet Movie Database»-saital (angl.)
* Baččan Amitabh «KinoPoisk»-saital (ven.)
# Sanskrit

«Rigvedan» tekstan pala bumagal sanskrit-kelel, Indii, aigaline 19. voz'sada, tegii om tundmatoi.
**Sanskrit** (devanagari: संस्कृता वाच्, IAST. *saṃskṛtā vāk* «literaturine kel'», संस्कृतम् *saṃskṛtam* [ˈsɐ̃skr̩tɐm]) — Indijan amuine kirjankel' koverikahanke sintetiženke grammatikanke, sen valdkundan üks' oficialižiš kelišpäi.

«Sanskrit»-sana üksnäze znamoičeb «ümbriratud, vigatoi». Aigaližiden kirjmuštnikoiden igä om läz 3,5 tuhad vozid (2. voz'tuhan edel meiden erad kesk). Se ei olend märitud rahvahan keleks i oli levitadud antikaigaspäi ristitkundan elitas vaiše, märitud kul'turas. Pühäd religiitekstad oma kirjutadud sanskrital, se oli regionan tedomehiden kosketusiden keleks latinan kelen kartte Evropas. Kel't formiruiše 1. voz'tuhan EME keskele i jäi läz vajehtamata, sen šingotez tuli lophu.

## Kävutand

Pagižijoiden lugu — 14 000 ristituid Indijas (2001), 1669 ristitud Nepalas (ezmäine kel', vn 2011 rahvahanlugemine).

Kaks' universitetad ratas sanskrit-kelel: Keskuzline sanskritan universitet (vspäi 1970, Nju Deli) i Nepalan sanskritan universitet (vspäi 1986, Dang-rajon Nepalan keskuzpalan suvipäivlaskmas).

## Ümbrikirjutand

Severz'-se kirjutandsistemid oma sanskritan täht: edel meiden erad brahmi i kharošthi, 4..8. voz'sadal gupta, 8. voz'sadaspäi šarada, 7..12. voz'sadaspäi devanagari. Veroližikš indižed literatursädused oliba suližed, panihe muštho niid kirjutandata kaičemha alakastoišpäi.

## Homaičendad

## Irdkosketused

* Sanskritan kaičijoiden venäkel'ne kund (*samskrtam.ru*).

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |
# Vikram

|  |
| --- |
| Vikram |
| tamil.: விக்ரம் |
|  |
| radmižen toižend: | filminäitleja |
| sündundan dat: |
17. sulaku 1966
 |
| sündundan sijaduz: | Čennai, Indii |
| valdkund: |  Indii |
|  **Vikram VikiAitas**  |

**Vikram**, todesine nimi om **Kennedi Džon Viktor** (tamil.: கென்னடி ஜான் விக்டர், *விக்ரம்*, hindi: विक्रम, angl.: *Kennedy John Victor* [ˈkenədɪ ʤɒn ˈvɪktə], *Vikram* [vikram]; sünd. 17. sulaku 1966, Madras, Tamil Nadu, Indii) om indijalaine akt'or, prodüser, pajatai da dubläžan akt'or.

## Biografii

Vikram om sündnu Madras-lidnha, Džon Al'bert Viktor-akt'oran da Radžešarin kanzha.

Vspäi 1992 om nainu, Šailadža om hänen ak. Heil om üks' tütär da üks' poig: Akšita-tütär da Dhruv-poig.

## Valitud fil'mografii akt'oraks

* «*Setu*» (1999) — Setu
* «*Džemini*» (2002) — Džemini
* «*Ezitatan poig*» (2003) — Čithan
* «*Noid*» (2005) — Ramanudžam (Ambi / Remo / Annijan)
* «*Kanthasvami*» (2009) — Kanthasvami
* «*Pahatuk*» (2010, hindi) — Dev Pratap Šarma
* «*Demon*» (2010, tamilan kel') — Viraija
* «*Jumalan tütär*» (2011) — Krišna
* «*Devid*» (2013, hindi) — Devid
* «*Devid*» (2013, tamilan kel') — Devid / Kirukku Santa
* «*Minä*» (2015) — Lingesan «Li»

## Homaičendad

## Irdkosketused

* Vikram «Internet Movie Database»-saital (angl.)
* Vikram «KinoPoisk»-saital (ven.)

|  |  |
| --- | --- |
|  | *Nece kirjutuz om vaiše ezitegez. Tö voit abutada meile, ku kohendat sidä da ližadat sihe.* |